(Návrh)

Uznesenie vlády Slovenskej republiky

číslo ...............

zo dňa ......................

k návrhu  zákona, ktorým sa mení a dopĺňa zákon č. 539/1992 Zb. o puncovníctve a skúšaní drahých kovov (puncový zákon)

Číslo materiálu:

Predkladateľ:	podpredseda vlády, minister hospodárstva a minister pre správu a privatizáciu národného majetku SR
___________________________________________________________________________

Vláda
A.	schvaľuje

A.1.  návrh   zákona, ktorým sa mení a dopĺňa zákon č. 539/1992 Zb. o puncovníctve a skúšaní drahých kovov (puncový zákon)

B.	poveruje
predsedu vlády

B.1.   predložiť vládny návrh zákona predsedovi Národnej rady Slovenskej republiky na ďalšie ústavné prerokovanie

ministra hospodárstva

B.2.     uviesť vlády návrh zákona v Národnej rade Slovenskej republiky

Vykoná:
predseda vlády
podpredseda vlády,  minister hospodárstva a minister pre správu a privatizáciu národného majetku 

Na vedomie:
predseda Národnej rady Slovenskej republiky
Návrh

K o m u n i k é

               Vláda Slovenskej republiky na svojom zasadnutí dňa .............. prerokovala a schválila návrh zákona o puncovníctve a skúšaní drahých kovov (puncový zákon).

              Návrh zákona upravuje na jednej strane oblasť puncovníctva a skúšaní drahých kovov a na strane druhej práva a povinnosti fyzických a právnických osôb, ktoré vyrábajú, predávajú alebo inak uvádzajú na trh výrobky z drahých kovov. Návrh zákona spočíva v zavedení niektorých nových pojmov, ako je definícia výrobnej a zodpovednostnej značky, zavádza sa register výrobcov a obchodníkov s drahými kovmi, rozširuje právomoci puncovej inšpekcie, zavádza nové zákonné rýdzosti, upresňuje niektoré pojmy na základe poznatkov z aplikačnej praxe, terminologicky reaguje na vznik Slovenskej republiky  a prispôsobuje náš právny poriadok v predmetnej oblasti s právom platným v krajinách Európskej únie.

             Vláda Slovenskej republiky poverila predsedu vlády Slovenskej republiky predložiť predmetný návrh zákona predsedovi Národnej rady Slovenskej republiky na ďalšie ústavné prerokovanie.